“เงินบาท” วันนี้เปิดตลาด 33.86 บ. แนะผู้นำเข้าซื้อสกุลต่างประเทศ เพื่อป้องกันความเสี่ยง
“เงินบาท” วันนี้เปิดตลาด 33.86 บ. แข็งค่าจากปิดตลาดเมื่อวันศุกร์ที่ระดับ 34.01 บาท โดยมองกรอบค่าเงินบาทเคลื่อนไหวในช่วง 33.70- 34.00 บาท/ดอลลาร์ แนะผู้นำเข้าซื้อสกุลเงินต่างประเทศ เพื่อป้องกันความเสี่ยง
“เงินบาท” วันนี้เปิดตลาด 33.86 บ. แข็งค่าจากปิดตลาดเมื่อวันศุกร์ที่ระดับ 34.01 บาท โดยมองกรอบค่าเงินบาทเคลื่อนไหวในช่วง 33.70- 34.00 บาท/ดอลลาร์
15 พ.ค. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(15 พ.ค.66) เปิดตลาด 33.86 บาท/ดอลลาร์ แข็งค่าจากราคาปิดตลาดเมื่อวันศุกร์ที่ระดับ 34.01 บาท/ดอลลาร์
ดอลลาร์แข็งค่าเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กในวันศุกร์ ขณะที่นักลงทุนเข้าซื้อดอลลาร์ในฐานะสกุลเงินปลอดภัย หลังสหรัฐเปิดเผยผลสำรวจความเชื่อมั่นผู้บริโภคลดลงเกินคาด ร่วงลงสู่ระดับ 57.7 ในเดือนพ.ค. ต่ำกว่าตัวเลขคาดการณ์ของนักวิเคราะห์ที่ระดับ 63.0 จากระดับ 63.5 ในเดือนเม.ย.และนักลงทุนวิตกเกี่ยวกับปัญหาเพดานหนี้ซึ่งอาจทำให้สหรัฐผิดนัดชำระหนี้อย่างเร็วที่สุดในวันที่ 1 มิ.ย.นี้
โดยจับตาการจัดตั้งรัฐบาลไทย รอผลทางการ “เพื่อไทย-ก้าวไกล” ใครแกนนำตั้งรัฐบาล พร้อมดึงอดีตพรรคฝ่ายค้านเดิมตั้งรัฐบาล ในวันศุกร์ที่ผ่านมาตลาดพันธบัตรไทยนักลงทุนต่างชาติขายสุทธิ 162 ล้านบาท  และขายหุ้นไทยสุทธิ  5,082 ล้านบาท และกรอบค่าเงินบาทวันนี้คาดว่าเคลื่อนไหวในช่วง 33.70- 34.00 บาทต่อดอลลาร์ แนะนำผู้นำเข้า แนะนำควรซื้อเงินตราต่างประเทศเพื่อปิดความเสี่ยง และผู้ส่งออกแนะนำขายเงินตราต่างประเทศที่เหนือระดับ 34.00
ส่วนกรอบค่าเงินวันนี้USD/THB 33.70- 34.00,EUR/THB 36.60- 37.10,JPY/THB  0.2480- 0.2520,GBP/THB 42.00- 42.40,AUD/THB 22.30- 22.70